News ticker added to an image from Sri Lankan Ada Derana TV channel gives the impression that Dr Seetha Arambepola stated there is a secret medicine for COVID-19 during a TV interview
The fact behind every news!, පාර්ලිමේන්තු මැතිවරණය පැවැත්වීමේ දින කල් ගියද, කොරොනා වෛරස් ව්\u200dයාප්තිය මධ්\u200dයයේ වුවද, දේශපාලන පක්ෂ සහ ක්\u200dරියාකාරීන් ප්\u200dරති විරුද්ධ පක්ෂවල ක්\u200dරියාකාරීන් ඉලක්ක කර ගනිමින් සමාජ මාධ්\u200dය ජාලා හරහා ප්\u200dරහාර එල්ල කිරීම ආරම්භ කර ඇත. ලෝක සෞඛ්\u200dය සංවිධානය විසින් පැහැදිලිවම ප්\u200dරකාශ කර ඇති අන්දමට මේ වන තෙක් COVID19 සඳහා වෛද්\u200dයවරුන් විසින් නිර්දේශ කරන ලද ඖෂධයක් හෝ එන්නතක් නොමැත. ලොව විවිධ රටවල් මේ පිළිබඳව යම්තාක් දුරට සාර්ථක ප්\u200dරතිඵල අත්කරගනිමින් පරීක්ෂණ කරමින් පවතින අතර ඒ සඳහා උපරිම සහාය ලබාදෙන බව සෞඛ්\u200dය සංවිධානය විසින් නිරතුරුවම පවසා තිබේ., මෙවන් පසුබිමක \xa0Ayesh Ranasinghe නමත්තෙකු “සීතා ඇන්ටි 69 හරක් අන්දන ඇන්දිල්ල” යන තේමාව යටතේ බටහිර පළාතේ හිටපු ආණ්ඩුකාර වෛද්\u200dය සීතා අරඹේපොල මහත්මියගේ සේයාරුවක් සහිතව සටහනක් සිය ෆේස්බුක් පිටුව තුලින් ඉදිරිපත් කර තිබුණේය. අද දෙරණ රූපවාහිනී නාලිකාවේ සජීවී විකාශයකින් ඇගේ රූප රාමුව උපුටා ගෙන තිබූ බව පෙන්වා තිබු අතර සේයාරුවට යටින් “කොරෝනා වලට බෙහෙතක් තියෙනවා – එක තාමත් රහසක්” යන වදන් පෙළ රෝපණය කර තිබුණි. ප්\u200dරතිචාර සටහන් රැසක් හිමි කරගනිමින් මෙම සටහන ෆේස්බුක් පරිශීලනය කරන්නන් විශාල සංඛ්\u200dයාවක් අතර සංසරණය වී තිබුණේ මෙලෙසිනි., මෙම මාතෘකාව යටතේ විවිධාකාරයේ සටහන් රැසක් සමාජ මාධ්\u200dය ඔස්සේ හුවමාරු වී තිබෙනුද දක්නට ලැබුනේ මෙලෙසිනි., විශේෂඥ වෛද්\u200dයවරියක් මෙවැනි ප්\u200dරකාශයක් ප්\u200dරධාන මාධ්\u200dයක් ඔස්සේ සිදුකිරීම සිතීමට අපහසු දෙයක් නිසා සහ මෙය සංස්කරණය කරන ලද්දක් බව කිහිපදෙනෙකු විසින්ම ප්\u200dරකාශ කිරීමත් සමඟ මේ පිළිබඳව සත්\u200dය කරුණු විමර්ශනයක් කිරීමට අපගේ අවධානය යොමු විය., Fact Check (සත්\u200dය තොරතුරු විමර්ශනය කිරීම), මේ පිළිබඳව කරුණු තහවුරු කරගැනීම පිණිස විශේෂඥ වෛද්\u200dය සීතා අරඹේපොල මහත්මිය සහභාගී වූ මාර්තු මස 18 වෙනිදා අද දෙරණ රූපවාහිනී නාලිකාවේ Big Focus සජීවී වැඩසටහන දෙස අවධානය යොමු කළෙමු., Ada Derana, 🚨BIG FOCUS🚨"ශ්\u200dරී ලංකාවෙන් කොරෝනා තුරන්කිරීමේ ජනපති මෙහෙයුම"▸Presidential mission to eliminate COVID-19 from Sri Lanka.👤විශේෂඥ වෛද්\u200dය සීතා අරඹේපොල – බස්නාහිර පළාත් ආණ්ඩුකාර, “ශ්\u200dරී ලංකාවෙන් කොරෝනා තුරන් කිරීමේ ජනපති මෙහෙයුම” යන මාතෘකාව යටතේ පැවති ඉහත පැයකට ආසන්න සංවාදය මුළුමනින් ම නැරඹූ අතර එහිදී කොරෝනා වෛරස හා සම්බන්ධ ඖෂධයක් පිළිබඳ කිසිදු කතාබහක් දක්නට ලැබුණේ නැත., ප්\u200dරකාශිත ඡායාරූපයේ අද දෙරණ රූපවාහිනියේ රුපරමුවකින් ලබාගත් ඡායාරූපයක් හා සබැඳි සටහනක් බැවින් අද දෙරණ මඟින් පළවී තිබෙන වෛද්\u200dයතුමිය සහභාගි වී ඇති වෙනත් පල කිරීම් සම්බන්ධයෙන් සොයා බැලීමේදී අපට දැකගන්නට ලැබුණේ ඉහත සාකච්ඡාවේ ම කොටසක් “වෛරසය රට තුළට පැමිණීම ප්\u200dරමාද කර ගන්න අපට හැකි වුණා… විශේෂඥ වෛද්\u200dය සීතා අරඹේපොළ” යන මාතෘකාව යටතේ ඔවුන්ගේ යුටියුබ් චැනලයේ පහත අයුරුන්ද , මාර්තු 18 ප්\u200dරධාන පුවත් ප්\u200dරකාශයේද පළවී තිබු අයුරුයි., ඉහත වීඩියෝවේ 28 වන තත්පරයේ ඇති රූපරාමුවක් සමාජ මාධ්\u200dය ජාලාවල හුවමාරුවන ඡායාරූපය සමග පහත පරිදි සංසන්දනය කිරීමේ දී අපට පෙනී ගියේ ඒවා සමාන බවයි. එසේම දකුණු පසින් දක්වා ඇති සංස්කරණය කරන ලද ඡායාරූපයේ පුවත් ටිකරය සඳහා යොදාගෙන ඇති වර්ණ සංයෝජනයද අද දෙරණ යොදාගන්නා වර්ණ සංයෝජනයට වෙනස් බව පෙනෙන්නට විය. එසේම අද දෙරණ නාලිකාවේ යොදා ගන්නා අකුරු වලට සමාන අක්ෂර යොදා ගැනීමට උත්සාහයක් දරා තිබුණ ද හොඳින් පරීක්ෂා කිරීමේදී ඊට වඩා වෙනස් බවද අපට පෙනී ගියා., මේ අනුව සමාජ මාධ්\u200dය ජාලා ඔස්සේ හුවමාරු වන ඡායාරූපයෙන් දැක්වෙන පරිදි අද දෙරණ නාලිකාවේ විශේෂඥ වෛද්\u200dය සීතා අරඹේපොල මහත්මිය සහභාගි වූ වැඩසටහනේදී “කොරෝනා වලට බෙහෙතක් තියෙනවා – එක තාමත් රහසක්” යනුවෙන් හෝ කොරෝනා වෛරසය හා සබැඳි ඖෂධයක් සම්බන්ධයෙන් කිසිදු ප්\u200dරකාශයක් කරන්නේ නැති අතර එබඳු පුවත් ටිකරයක් (News Ticker) අද දෙරණ මඟින්ද පළකර නැති බවද ඔවුන්ද තහවුරු කර සිටියා., කෙසේ වෙතත් විශේෂඥ වෛද්\u200dය සීතා අරඹේපොල මහත්මිය සහභාගී වූ වෙනත් රූපවාහිනි සංවාදාත්මක වැඩසටහන් පිළිබඳව අධ්\u200dයයනය කිරීමේදී අපට සිරස රූපවාහිනී නාලිකාව හරහා ප්\u200dරචාරය වී තිබූ වැඩසටහනක් දැකගන්නට ලැබුණි. “කෙරෝනා වෛරසය ගැන හරියට දැන ගනිමු..” යන තේමාව යටතේ පැවති එම සංවාදය සඳහා නියෝජ්\u200dය පොලිස්පති අජිත් රෝහණ මහතා සහ රජයේ වෛද්\u200dය නිලධාරීන්ගේ සංගමයේ ලේකම් වෛද්\u200dය හරිත අලුත්ගේ මහතාද සහභාගි වී තිබෙනු අපට දැක ගැනීමට හැකි වුණා., පහතින් දැක්වෙන්නේ එසේ ඖෂධයක් පිළිබඳව නගන ලද ප්\u200dරශ්නයට වෛද්\u200dය සීතා අරඹේපොල මහත්මිය ලබාදෙන්න පිළිතුරු අඩංගු වීඩියෝ දර්ශන පෙළකි., පැය දෙකක් පුරා පැවති මෙම සජීවි වැඩසටහනේ එක් අවස්ථාවකදී සාකච්ඡාව මෙහෙය වූ සිරස නාලිකාවේ මාධ්\u200dයවේදියා විසින් ජපානයේ නිපදවන ලද ඇවිගන්(Avigan) නමැති ඖෂධය පිළිබඳව නැගු පැණයකට පිළිතුරු සැපයු ඇය පවසා සිටියේ\xa0 පැපොල (Chicken Pox) ආදී වෛරස් ආසාදනයන්ට ප්\u200dරතිකාර කළහැකි නිශ්චිත ප්\u200dරතිජීවක ඖෂධ (antivirals) ඇති නමුත් කොරොනා වෛරස් ආසාදනයට ලෝක සෞඛ්\u200dයය සංවිධානය විසින් නිර්දේශිත ඖෂධයක් මේ වන තෙක් නොමැති බවයි., එසේම විවිධ මාධ්\u200dය හරහා ඇවිගන් ඇතුළු ප්\u200dරතිජීවක ඖෂධ කිහිපයක් පිළිබඳව නොකෙුත් මත ඉදිරිපත් වුවද කොරෝනා මර්දන ජනාධිපති කාර්ය සාධක බලකාය විසින් ශ්\u200dරී ලංකාවේදී කොරෝනා රෝගයට නිර්දේශ කල යුතු ඖෂධ පිළිබඳ තීරණ ගැනීමේ වගකීම රෝගයට ප්\u200dරතිකාර ලබාදෙන විශේෂඥ වෛද්\u200dයවරුන් වෙත ලබාදී ඇති බවත් ඔවුන් ඒ පිළිබඳව නුදුරු දිනයකදී තීරණයක් ලබාදීමට නියමිත අතර ඔවුන්ගෙන් නිශ්චිත පිළිතුරක් ලැබෙන තෙක් එම ඖෂධයන්හි නම් සඳහන් කිරීම සදාචාරාත්මක නොවන බවත් ඇය එහිදී ප්\u200dරකාශ කර තිබෙනු දක්නට ලැබුණි., කෙසේවෙතත් මේ පිළිබඳව කරුණු තහවුරු කරගැනීම පිණිස අප විශේෂඥ වෛද්\u200dය සීතා අරඹේපොල මහත්මිය සමඟ දුරකථනයෙන් සම්බන්ධ වූයෙමු. ඉහත සිරස රූපවාහිනී නාලිකාවේ\xa0 වැඩසටහනට අමතරව වෙනත් කිසිදු වැඩසටහනකදී කොරෝනා වෛරසයට ආශ්\u200dරිත ඖෂධයක් පිළිබඳ කිසිඳු සාකච්ඡාවක් තමා සමඟ සිදුකෙරුණේ නැති බව අප සමග තහවුරු කර සිටියා, පසුගිය දින කිහිපයේ කොරොනා වෛරස් ආසාදනයට ප්\u200dරතිකාර කළ හැකි බවට කථාබහට ලක්වු ඖෂධ කිසිවක්, එම රෝගයට ප්\u200dරතිකාර කිරීමට සුදුසුද යන්න තවමත් සායනිකව තහවුරු වී නොමැති බැවින් වෛද්\u200dය ආචාර ධර්ම වලට අනුව ඖෂධය නම් කිරීමෙන් වැළකුණු අතර නිර්දේශ නොකරන ලද ඖෂධ වර්ග පිළිබඳව වගකිවයුතු නිලධාරිනියක් ලෙස ප්\u200dරකාශක් කිරීම මෙවන් අවස්ථාවකදී මහජනයා අනිසි ලෙස නොමග යැවීමක් ද බවද පවසා සිටියා., තවද කොරොනා වෛරස් ආසාදනයට ප්\u200dරතිකාර කළහැකි ප්\u200dරතිජීවක ඖෂධයක් තවමත් ලෝකයේ සොයා ගෙන නොමැති බවත්, එවැනි ප්\u200dරතිජීවක ඖෂධක් සායනිකව අත්හදා බැලීමෙන් පසුව තහවුරු කොට වෙළඳපලට ලබාදීමට සෑහෙන කාලයක් ගතවන බවද අවධාරනය කළාය., ඉහත සැලකීමට ලක් කරන ලද ඖෂධයක් පිළිබඳව ජාතික ඖෂධ නියාමන අධිකාරියේ ප්\u200dරධාන විධායක නිලධාරී තුමන් විසින් පසුගිය 22 වනදා සියළුම ඖෂධ ශාලා හිමියන් වෙත විශේෂ නිවේදයක් නිකුත් කරමින් පවසා සිටියේ විශේෂඥ වෛද්\u200dයවරයෙකුගේ වලංගු බෙහෙත් වට්ටෝරුවක් නොමැතිව chloroquine හෝ hrdroxychloroquine නැමැති ඖෂධ නිකුත් නොකරන ලෙසයි. එම නිවේදනය මෙසේය., , අපගේ මව් ආයතනය මගින් සිදුකරන ලද chloroquine ඖෂධය සහ COVID19 සබැඳි දුර්මත දුරලීමට සිදුකරන ලද සත්\u200dය කරුණු විමර්ශනයක මෙසේ පැහැදිලි කර තිබුනේ ලෝක සෞඛ්\u200dය සංවිධානය මඟින්ද එය නිර්දේශ කර නොමැති බවයි., එසේම අප විසින් මීට සති කිහිපයකට පෙර ලොව විවිධ රටවල් මගින් නොයෙකුත් ඖෂධ වර්ග පිළිබඳ සිදුකරන ලද අත්හදා බැලීම්, කොරෝනා ආසාදනයට නිශ්චිත ඖෂධ ලෙස සිදුකරන ලද නොමඟ යවනසුළු ප්\u200dරකාශ පිළිබඳ සිදුකරන ලද විමර්ශනයක් මෙසේය, මීට අමතරව ලෝක සෞඛ්\u200dය සංවිධානයේ නිල වෙබ් අඩවියෙන් Myth Busters අංශයේ කොරෝනා වෛරසය පිළිබඳ ඇති දුර්මත පිලිබඳ සැබෑ තතු පැහැදිලි කිරීමක් සිදුකර තිබූ අතර එහි ද සඳහන් වී තිබෙන්නේ මේ වන තෙක් කිසිඳු ආකාරයේ COVID19 මර්දනය කිරීමේ ඖෂධයක් නිර්දේශ කර නොමැති බවයි., තවදුරටත් ලෝක සෞඛ්\u200dය සංවිධානයේ වෙබ් අඩවිය පරික්ෂා කිරීමේදී ඉන්ෆ්ලුවෙන්සා වසංගතය තත්වයක් අතරතුරදී එන්නත් සහ ප්\u200dරතිවෛරස් භාවිතය පිළිබඳ WHO විසින් ලබාදී ඇති මාර්ගෝපදේශ (WHO Guidelines on the Use of Vaccines and Antivirals during Influenza Pandemics) ලියවිල්ලේ මෙසේ දැකගන්නට ලැබුණි. නව ඉන්ෆ්ලුවන්සා වසංගත වෛරස් ආසාදනයක් පිලිබඳ පෙර අවබෝධයක් නොමැති බැවින් ඒ සඳහා ප්\u200dරතිවයිරස් එන්නතක් (antiviral) සොයා ගැනීමට සැලකිය යුතු කාලයක් ගතවන බවයි., WHO Guidelines, එබැවින් ඉහත සිරස රුපවාහිනී නාලිකාවේ පලවූ සංවාදයේදී සීතා අරඹේපොල මහත්මිය විසින් \xa0විශේෂඥ වෛද්\u200dයවරුන්ගේ නිර්දේශයකින් තොරව කොරෝනා වෛරසයට සුදුසු ඖෂධ පිලිබඳ නම් සඳහන් කිරීමට නොහැකි බව ප්\u200dරකාශ කිරීම, මෙසේ “කොරෝනා වලට බෙහෙතක් තියෙනවා – එක තාමත් රහසක්” යනුවෙන් සාවද්\u200dය නොමඟ යවනසුළු ප්\u200dරකාශයක් සමඟ අද දෙරණ නාලිකාවේ සිදුවූ සාකච්ඡාවක රූප සටහනක් සංස්කරණය කරමින් පලකිරීමට මුල් වන්නට ඇතැයි අනුමාන කළ හැක., Conclusion (අවසාන නිගමනය), අපගේ විමර්ශනයෙන් පැහැදිලි වන්නේ විශේෂඥ වෛද්\u200dය සීතා අරඹේපොල මහත්මිය කොරෝනා වෛරස් ආසාදනයට ප්\u200dරතිකාර කිරීම සඳහා ඖෂධයක් ඇති බවත් එය රහසක් බවත් අද දෙරණ නාලිකාවේ ප්\u200dරකාශ කල බවට පලවන පුවත් සම්පුර්ණයෙන්ම සාවද්\u200dය නොමඟ යවනසුළු ප්\u200dරකාශ බවයි., Title:කොරෝනා රහස් බෙහෙතක් පිලිබඳ වෛද්\u200dය සීතා අරඹේපොළ ප්\u200dරකාශ කලේ නැත!, Result: False
කොරෝනා රහස් බෙහෙතක් පිලිබඳ වෛද්‍ය සීතා අරඹේපොළ ප්‍රකාශ කලේ නැත! - Factcrescendo Sri Lanka